"Näyttelyni maalauksissa dialogi sekä ihmisen ja kehon teemat nousevat keskiöön. Vietin syyskuun 2024 Suomen Ateenan-instituutin taiteilijaresidenssissä Kreikan Ateenassa, missä sain maalauksiini vaikutteita klassismin ja antiikin maailmasta. Antiikin veistokset, kaupunkikortteleiden rakennetut pinnat, keramiikan pintastruktuurit sekä Kreikan voimakas valo inspiroivat minua maalausteni luomisprosessissa. Residenssiaikana tallensin näkemääni musteella paperille, joiden pohjalta maalasin varsinaiset teokseni Suomessa. Dialogi on keskeistä näyttelyssäni ja sen maalauksissa monella tavalla. Maalausteni hahmot ovat voimakkaan fyysisiä ja kehollisia, täynnä liikettä ja energiaa, mikä kutsuu katsojaa miettimään ihmisyyden peruskysymyksiä: Mitä on olla ihminen? Mitä on ihmisyys? Myös maalausten sisällä tapahtuu dialogia, sillä yhdistämäni erilaiset maalauspinnat käyvät keskenään vuoropuhelua. Maalauksissani industrialistinen, systemaattinen pintastruktuuri on vuorovaikutteinen maalauksellisen, orgaanisen ja elävän muotokielen kanssa. Näiden rinnastusten ja aiheiden kautta syntyy vuoropuhelu menneisyyden, nykyisyyden, taiteilijan, maalauksen ja katsojan välillä. Näyttelyn osana olevassa yleisökyselyssä katsojat pääsevät konkreettisesti pohtimaan maalausteni herättämiä ajatuksia ja tunteita oman kokemusmaailmansa kautta. Yleisökyselyn vastausten avulla voin muodostaa ymmärryksen siitä, miten teokseni ovat vaikuttaneet katsojien kokemuksiin sekä tehdä niistä päätelmiä. Kysely on vapaaehtoinen ja siihen voi vastata anonyymisti täyttämällä kyselylomakkeen galleriassa. Maalauksissani keskeisiä teemoja ovat olleet ihmisyys, ihmismielen ja ruumiin kipuilu, kukoistus ja rappio – dekadenssin vire. Olen pohtinut näitä teemoja suhteessa omaan aistimis- ja kokemusmaailmaani naisena tässä ajassa ja maailmassa sekä reflektoinut omaa henkistä ja fyysistä suhdettani luontoon, ympäristööni ja muihin ihmisiin. Taiteilijana välitän omia kokemuksiani maalauksillani katsojille ja osallistun näin maailman ja toisten kokemusten muokkaamiseen. Maalausteni avulla herättelen omia ja katsojan tunteita tietoisuuden tasolle, josta ne voivat löytää käsiteltäviksi. Taiteen tekeminen ja esittäminen ovat siten minulle leikki, jossa kyse on peilaamisesta ja kommunikoinnista, sillä onnellisuus kumpuaa aina yhteydestä muihin ihmisiin." Katja Härkki (syntynyt 1969, Helsinki) on Lahdessa asuva ja työskentelevä kuvataiteilija ja taidemaalari. Hän on valmistunut muotoilijaksi ja taiteiden maisteriksi vuonna 1997 Taideteollisesta korkeakoulusta Helsingistä, sekä vuonna 2014 Lahden taideinstituutista kuvataiteilijaksi. Lisäksi vuonna 2024 Härkki valmistui Turun ammattikorkeakoulun YAMK-kuvataideopinnoista, joissa hänen opinnäytetyönsä käsitteli taiteilijuuden kehittämistä. Härkki on pitänyt useita yksityisnäyttelyitä ja osallistunut lukuisiin yhteisnäyttelyihin. Hän on Taidemaalariliiton sekä Tampereen ja Lahden taiteilijaseurojen jäsen.
Katja Härkin Dialogi näyttely Varikkogalleriassa Seinäjoella. 11.1.-2.2.2025.
Juhlatilaisuus Kyösti Virrankosken valtiopäiväneuvos arvonimen kunniaksi
Tasavallan presidentti on myöntänyt Kyösti Virrankoskelle valtiopäiväneuvoksen arvonimen. Kyösti Virrankoski on tehnyt merkittävän uran; hän on toiminut Euroopan parlamentin jäsenenä, kansanedustajana sekä Kauhavan kaupunginvaltuustossa toimien pitkään myös valtuuston puheenjohtajana. Tervetuloa juhlimaan arvonimen myöntämistä perjantaina 31.1.2025 klo 13.30 alkaen Lentohotellille (Loppusuora 22, Kauhava). Tervehdysten vastaanotto alkaa klo 13.30 ja tasavallan presidentin avoimen kirjeen luovutustilaisuus klo 14.00, jonka jälkeen on kahvitarjoilu. Tilaisuus on avoin kaikille. Mahdolliset muistamiset arvonimen saaja haluaa ohjata nuorten opiskelijoiden tukemiseen; tilinumero FI31 4744 0010 0904 16, Kyösti Virrankoski, neuvostili. Lämpimästi tervetuloa!
Kauhavan kaupunki ja Etelä-Pohjanmaan Liitto
Juhla Kyösti Virrankosken valtiopäiväneuvos arvonimen kunniaksi
Satuhetki Jurvan kirjastossa KE 15.1.2025 kello 9.30 Seuraavat kerrat 12.2. / 12.3. / 9.4. / 7.5. Tervetuloa kuuntelemaan satuja!
{"fi":"Numeroimattomat paikat","sv":"","en":""}
ENKEL sekä Lakeuden ja Keski-Pohjanmaan OAS-pelimannit Antti Järvelän johdolla
ENKEL on herkkä ja hersyvä pelimanniyhtye, jonka ohjelmisto koostuu hittikappaleista aina 1800-luvulta 2020-luvulle asti. Neljä persoonallista muusikkoa luottavat perinteeseen, luovuuden voimaan ja toisiinsa – ENKELissä jokainen on supersankari omalla laillaan. Konsertti on osa yhtyeen 10-vuotisjuhlavuoden ohjelmaa ja toukokuun osalta sitä juhlitaan kylätalokiertueella Etelä-Pohjanmaalla. Kymmenen vuoden aikana ENKEL on konsertoinut ahkerasti niin kotimaassa kuin Euroopassakin sekä julkaissut kolme albumia, joista kaksi on valittu Vuoden kansanmusiikkilevyiksi. Leija Lautamaja - 3-rivinen haitari, laulu Miia Palomäki - 2,5-rivinen haitari, laulu Maija Pokela - 15-kielinen kantele, laulu Iida Savolainen - alttoviulu, laulu Ennen ENKELin keikkaa kansanmusiikin ystäviä hemmottelevat Lakeuden ja Keski-Pohjanmaan OAS-pelimannit Antti Järvelän johdolla. OAS eli Orivesi All Stars on kenelle tahansa soittamisen perustaidot omaavalle avoin pelimannikollektiivi, joka on perustettu musiikillisen ilon löytämisen, oppimisen, kokemisen ja jakamisen edistämiseksi. Yhtye on perustettu perinteisillä Oriveden kansanmusiikkikursseilla (järjestäjä Suomen Kansanmusiikkiliitto) joulukuussa vuonna 2011. Yhtyeen on perustanut Antti Järvelä. Tapahtuman mahdollistaa Kauhavan kaupungin kulttuuritoimi.
Konsertti on osa ENKELin 10-vuotisjuhlavuoden ohjelmaa ja toukokuun osalta sitä juhlitaan kiertueella Etelä-Pohjanmaalla
Luovuuden Cocktail maalaus-konsertissa pääset nauttimaan musiikin maisemista ja kokeilemaan miltä tuntuu itsekin ilmaista itseään samanaikaisesti. Hinta 25€ sisältää kaiken tarpeellisen, konsertin ja maalaustarvikkeet. Aiempaa kokemusta maalaamisesta tai monitaiteellisuudesta ei tarvita. Kaikki ovat tervetulleita kokeilemaan mitä ilta tuo tullessaan. Ilmottaudu mukaan osoitteessa: cultureclubcarneval@gmail.com
Miltä tuntuisi olla konsertissa ja maalata samaan aikaan? Tule kokemaan ilta jonka aikana voit kuunnella, tunnelmoida ja maalata.
Ovimaksu jäsenet 15€, muut 25€. Korttimaksu/käteinen
{"fi":"Ei ennakkoilmoittautumista ","sv":"","en":""}
Meediotilaisuus on lämminhenkinen, lohdullinen ja iloakin tuova tilaisuus, jossa välitetään viestejä edesmenneiltä rakkaita, läheisiltä ja ystäviltä. Elise on toiminut yli 10 vuotta näkijämeedio-tehtävässä ja hän toimii kiitollisena Valotyyppien ohjauksessa. Lisää Elisestä ja hänen palveluistaan osoitteessa http://www.valoilona.fi Elise pitää yksityisvastaanottoa la-su 18.-19.1. Yhteydenotot puh. 050 486 9940 tai elise@valoilona.fi
Lakeuden henkinen seura järjestää meediotilaisuuden
Ota hetki aikaa luovuudelle ja läsnäololle! Kohtaamistaide rantautuu Alajärven kirjastoon tiistaina 21.1. klo 17.30. "Kohtaamistaiteessa olennaista ovat havainnot, kokeminen, kohtaaminen, ilo ja arvostus ja sen pohja on japanilaisessa Clinical Art –systeemissä. Kohtaamistaiteen struktuuri, moniaistisuus ja monesti yllätyksellinen taidetyöskentely kiinnittävät aikaan ja paikkaan. Tavoitteellisessa ryhmämuotoisessa kuvataidetyöskentelyssä teos muokkautuu valintojen kautta esteettisesti laadukkaaksi tuotokseksi." Kohtaamistaide ry Ilmoittautumiset 20.1. mennessä: https://urly.fi/3ItG tai p, 041-3155230/Ulla Ohjaajana: Kohtaamistaideohjaaja Ulla Anttila Järj. Moms for Kids ry, Yhdessä-hanke yhteistyössä Alajärven kirjaston kanssa.
Kohtaamistaide-työpaja naisille Alajärven pääkirjastossa
Kirjastokerho Nurmon kirjastossa keväällä 2025
Kirjastokerho Nurmon kirjastossa Kirjastokerho on tarkoitettu 3.–4.-luokkalaisille ja se kokoontuu joka toinen torstai klo 13.00–14.00 kokoustila Juurakossa. Kokoontumispäivät: 23.1. 6.2. 20.2. 6.3. 20.3. 3.4. 17.4. Kirjastokerhossa luvassa tarinoita, tehtäviä, pelejä ja leikkejä. Tarjolla myös pientä välipalaa. Tervetuloa!
Tuottaja kulttuurihyvinvointialalla osa 3
3. osa maanantaina 20.1.2025 klo 14.00-16.00. Tapahtuma järjestetään hybriditoteutuksena, eli voit tulla paikan päälle SeAMKille (Frami F407, 4.krs) tai osallistua Teamsin kautta etänä. Koulutus on suunnattu kulttuuri- ja sote- ja kasvatusalan ammattilaisille. Saat perustiedot kulttuurihyvinvoinnista ja erilaisista mahdollisuuksista hankkia hyvinvointia tukevaa kulttuuritarjontaa erityisesti sote- ja kasvatusalalle. Kulttuurihyvinvoinnin toimialan ydintä on moniammatillisuus ja työtä tehdään verkostoissa erilaisilla yhdyspinnoilla. Tuottajana kulttuurihyvinvoinnin kentällä toimiessa on tärkeää hahmottaa kulttuurihyvinvoinnin toimialan kokonaisuus ja sen erityispiirteet. Kulttuurihyvinvoinnin asiantuntija Satu Kokkoniemen vetämässä osiossa pureudutaan kulttuurihyvinvoinnin rakenteisiin, toimijoihin ja toimintaa ohjaaviin linjauksiin (lait, ohjelmat ja strategiat) sekä perehdytään siihen, miten niiden parissa luovitaan tuottajan työssä. Lisäksi tutkitaan, minkälaisia yhdyspintoja ja verkostoja kulttuurihyvinvoinnin kentältä löytyy, miten yhteistyö kulttuurihyvinvoinnin parissa rakentuu ja minkälaisissa rooleissa tuottaja tällä kentällä toimii. Satu Kokkoniemi on kulttuurialan ammattilainen, joka on erikoistunut hyvinvointi- ja yhdyspintatyöhön. Hänellä on lähes 20 vuoden mittainen työura kulttuurin ja taiteen, julkishallinnon sekä hanke- ja kehittämistyön parissa. Viimeksi hän on työskennellyt Taiteen edistämiskeskuksessa kulttuurihyvinvoinnin asiantuntijapalveluissa erityisasiantuntijana. Kokkoniemi on koulutukseltaan kulttuurituottaja (AMK) ja hän opiskelee parhaillaan kulttuuripolitiikkaa Jyväskylän yliopistossa. Ilmoittaudu viimeistään 16.1.2025 tästä. Tuottajakeskus Living Lab -projektia koordinoi Tampereen ammattikorkeakoulu kumppaneinaan Metropolia Ammattikorkeakoulu, Seinäjoen ammattikorkeakoulu, Humanistinen ammattikorkeakoulu ja elävän musiikin edunvalvontajärjestö LiveFIN ry. Hankeaika 1.1.2024-30.6.2026. Hanke on Euroopan unionin osarahoittama.
Tervetuloa Tuottaja kulttuurihyvinvointialalla -koulutuskokonaisuuteen!
Kirjavinkkipiiri pääkirjaston ja lähikirjastojen yhteistyönä
Kirjavinkkipiiri Tervetuloa herättelemään lukuhalua ja kuuntelemaan vinkkejä mielenkiintoisista kirjoista! Pääkirjaston suosittu kirjavinkkipiiri laajenee lähikirjastoihin. Pääkirjaston ja lähikirjastojen henkilökunta vinkkaa yhteistyössä luettavaa, ja muiden toimipisteiden vinkit kuullaan Nurmossa etäyhteyden välityksellä. to 13.3. mahdollisuus seurata meillä etänä pääkirjaston ja Ylistaron kirjavinkkejä to 3.4. vinkkausta livenä Nurmossa ja pääkirjaston kirjavinkkejä etänä to 8.5. mahdollisuus seurata meillä etänä pääkirjaston ja Peräseinäjoen kirjavinkkejä Tervetuloa!
Seinäjoen pääkirjasto, Nurmon kirjasto, Peräseinäjoen kirjasto ja Ylistaron kirjasto